b'\n_START_ARTICLE_\nJavier Mascherano\n_START_SECTION_\nUra\n_START_PARAGRAPH_\nMascherano \xe2\x80\x93 yhdess\xc3\xa4 Carlos T\xc3\xa9vezin kanssa \xe2\x80\x93 oli usean eurooppalaisen huippuseuran kiikarissa, mutta pysytteli silti Etel\xc3\xa4-Amerikassa siirrytty\xc3\xa4\xc3\xa4n Corinthiansiin River Platesta. Argentiinalaisseuran mielest\xc3\xa4 seurat kuten Real Madrid ja Deportivo de La Coru\xc3\xb1a eiv\xc3\xa4t tarjonneet Mascheranosta tarpeeksi isoa summaa. Useiden mielest\xc3\xa4 argentiinalainen oli liian hyv\xc3\xa4 pelaamaan Brasiliassa. Lopulta kaksikko siirtyi syksyll\xc3\xa4 2006 West Hamiin. Mascheranon ja T\xc3\xa9vezin siirtoihin liittyneiden ep\xc3\xa4selvyyksien vuoksi West Hamille annettiin enn\xc3\xa4tyssuuret sakot. Vuonna 2007 Mascherano siirtyi Liverpooliin. 27. elokuuta 2010 h\xc3\xa4n siirtyi Barcelonaan nelivuotisella sopimuksella._NEWLINE_Mascherano teki Barcelonan paidassa ainoan maalinsa CA Osasunaa vastaan 27. huhtikuuta 2017._NEWLINE_Mascherano kuului Argentiinan maajoukkueen t\xc3\xa4rkeimpiin pelaajiin. Jo vuoden 2006 MM-kilpailuissa h\xc3\xa4n pelasi t\xc3\xa4yden ajan jokaisessa Argentiinan ottelussa. H\xc3\xa4n pelasi my\xc3\xb6s vuosien 2010, 2014 ja 2018 MM-kilpailuissa sek\xc3\xa4 vuosien 2004, 2007, 2011, 2015 ja 2016 Copa Am\xc3\xa9ricassa. Mascherano oli pelipaikallaan maailman parhaita._NEWLINE_Mascherano ilmoitti lopettavansa maajoukkueuransa jalkapallon MM-kisoissa 2018 Argentiinan pudottua kisoista. H\xc3\xa4n pelasi 147 maaottelua ja teki niiss\xc3\xa4 kolme maalia, joista kaksi vuoden 2007 Copa Am\xc3\xa9ricassa.'